Baxtiyor Mengliyev. Baxtiyor Mengliyev (toʻliq ismi: "Mengliyev Baxtiyor Rajabovich;" 1965-yil 20-noyabr, Dehqonobod tumani, Oʻzbekiston SSR) – filologiya fanlar doktori, professor. Biografiyasi. Taʼlimi. 1983-yilda Qashqadaryo viloyati Dehqonobod tumanidagi 42-oʻrta maktabni Oltin medal bilan bitirgan. 1983—1990-yillarda Termiz davlat pedagogika institutining oʻzbek tili va adabiyoti yoʻnalishini imtiyozli diplom bilan tamomlagan. 1984—1986-yillarda harbiy xizmatda boʻlgan. Buxoro davlat universitetida aspirantura (1991—1994) va doktoranturani (1998—2001) oʻtagan. 1996-yil 13-sentyabrda nomzodlik, 2002-yil 1-noyabrda doktorlik dissertatsiyasini himoya qilgan. 2003-yilda professor ilmiy unvonini olgan. Mehnat faoliyati. Termiz davlat universitetida oʻqituvchi (1990-1991), Qarshi davlat universitetida oʻqituvchi, katta oʻqituvchi, dotsent, professor, fakultet dekani (1994—2008), Oʻzbekiston milliy universitetida professor, kafedra mudiri (2008-2016), Alisher Navoiy nomidagi Toshkent davlat o‘zbek tili va adabiyoti universitetida fakultet dekani, professor, kafedra mudiri (2016-2023) lavozimlarida faoliyat koʻrsatgan. 2023-yil 10-oktyabrdan Toshkent amaliy fanlar universitetida tadqiqotchi-professor lavozimida ishlab kelmoqda. Baxtiyor Mengliyev - jami 250 dan ortiq ilmiy ishlar muallifi. Shundan, 56 ta jurnal maqolasi, 8 ta monografiya, 6 ta darslik, 10 ta oʻquv qoʻllanma, 7 ta lugʻat, 1 ta qomus nashr etgan. Intellektual mulk agentligining 10 ta mualliflik guvohnomasini olgan. Web of Science xalqaro maʼlumotlar bazasidagi reytingi: Scopus – 3 Google Scolar – 14. Turkiya (Marmara universiteti, Karabyuk universiteti), Qozogʻiston va Rossiya Federatsiyasi (SPB universiteti)da maʼruza qilgan. 4 marta „Yilning eng yaxshi oʻquv adabiyoti muallifi“ tanlovi gʻolibi.Baxtiyor Mengliyev 73 nafar ilmiy darajali kadr tayyorlagan. Jumladan: